stanford-oval/wikipedia huggingface dataset:
הונגריה במלחמת העולם השנייה
הערות שוליים

↑  מתוך הערך על קמנץ פודולסק באתר יד ושם
↑   פרח ונר לישראל קסטנר, סרטון  באתר יוטיוב, מתוך דברי דניאל ברנד, בנם של יואל ברנד והאנזי ברנד בטקס אזכרה לישראל קסטנר, 2013, החל בדקה 07:20
| מלחמת העולם השנייה לפי מדינה |
| --- | --- | --- |
| אירופה | איטליה • איסלנד • אירלנד • אלבניה • אסטוניה • בולגריה • בלגיה • ברית המועצות (אוקראינה • אזרבייג'ן • בלארוס) • גרמניה הנאצית • דנמרק • הוותיקן • הולנד • הונגריה • הממלכה המאוחדת • איי התעלה • גיברלטר • וויילס • יוגוסלביה • יוון • לוקסמבורג • ליטא • ליכטנשטיין • נורווגיה • סלובניה • ספרד • פולין • פורטוגל • פינלנד • צ'כוסלובקיה (סלובקיה) • צרפת • רומניה • שוודיה • שווייץ |  |
| אסיה | איראן • בורמה • הודו • הודו–סין (קמבודיה) • הונג קונג • הפיליפינים • היישוב היהודי • טובה • טורקיה •  טיבט • יפן • מונגוליה • מלאיה • נפאל • סין (מנצ'וריה) • סינגפור • מדינה • ציילון • תאילנד |  |
| צפון אמריקה | אל סלוודור • ארצות הברית • גרינלנד • ניופאונדלנד • פנמה • קובה •  קנדה |  |
| דרום אמריקה | אורוגוואי • אמריקה הלטינית • ארגנטינה • ברזיל • גויאנה הבריטית • ונצואלה • סורינאם • קולומביה |  |
| אפריקה | אפריקה המערבית הצרפתית • אתיופיה • גמביה • דרום אפריקה • חוף השנהב • ליבריה • מדגסקר • מצרים • ניאסלנד • סומלילנד הבריטית • סומלילנד הצרפתית • סיירה לאון • צפון אפריקה (מרוקו • תוניסיה) • קונגו הבלגית • קניה • רודזיה הדרומית |  |
| אוקיאניה | אוסטרליה • איי גילברט • איי האוקיינוס השקט • איי שלמה • נאורו • ניו זילנד |  |
| אחר | אנטארקטיקה |  |
| היסטוריה של הונגריה |
| --- | --- | --- |
| פרהיסטוריה והיסטוריה מוקדמת | פאנוניה • הונים • אווארים • התיישבות המדיארים במרכז אירופה | הונגריה |
|  | הנסיכות הגדולה של הונגריה • ממלכת הונגריה תחת בית ארפאד • ממלכת הונגריה בימי הביניים המאוחרים • ממלכת הונגריה ההבסבורגית • הונגריה העות'מאנית | הונגריה |
| המהפכה והממלכה הדואלית | מהפכת 1848 בהונגריה • הפשרה האוסטרו-הונגרית של 1867 • ארצות הכתר של אישטוואן הקדוש | הונגריה |
|  | הונגריה במלחמת העולם הראשונה • הרפובליקה ההונגרית הראשונה • הרפובליקה הסובייטית ההונגרית • הרפובליקה ההונגרית • תקופת העוצרות • הונגריה במלחמת העולם השנייה • הרפובליקה ההונגרית השנייה • הונגריה הקומוניסטית • דמוקרטיה ורפורמה | הונגריה |
| --- | --- |
בקרת זהויות :  NLI: 987007556842005171  LCCN: sh2008113829 
דגל מפלגת צלב החץ.
מפת רומניה כאשר החלק שנמסר לריבונות הונגרית בתכתיב וינה מסומן בצהוב
מיקלוש הורטי לצידו של אדולף היטלר, 1938
חיילי הצבא ההונגרי חונכים אנדרטה בבודפשט ב-12 בפברואר 2005, במלאת 60 שנה לשחרור העיר מידי הנאצים
המילון הכללי של הלשון הקטלאנית

| --- | --- |

 מידע כללי
 מאת:  פומפאו פברה 
 שפת המקור:  קטלאנית 
 סוגה:  מילון 
 הוצאה
 תאריך הוצאה:  1931 
 
השער של מהדורת 1932 של המילון הכללי של הלשון הקטלאנית
המילון הכללי של הלשון הקטלאנית (Diccionari General de la Llengua Catalana; בקיצור DGLC) מאת פומפאו פברה הוא מילון של השפה הקטלאנית, שפורסם לראשונה בהמשכים בשנת 1931 ובתור כרך אחד בשנת 1932. הוא היה המילון התקני של קטלאנית במשך 63 שנה, עד שב־1995 הופיעה המהדורה הראשונה של מילון השפה הקטלאנית של המוסד ללימודים קטלאניים (IEC).
היסטוריה

המוסד ללימודים קטלאניים רצה ליצור אוצר מילים רשמי, ומשימה זו הופקדה בידי קבוצה קטנה בראשות פומפאו פברה. פברה כבר פרסם לפני־כן מילון אורתוגרפי (1917) על פי הכללים של המוסד ללימודים קטלאניים, בנוסף לעבודות רבות נוספות בנושא תקנון השפה הקטלאנית.
פברה ערך המילון בזמן הדיקטטורה של פרימו דה ריברה (1923–1930). הוא הקדיש לכך שש שנים. הוא הופיע בצורה של סדרת חוברות שהופצוא למנויים במהלך 1931. ב־30 בנובמבר 1932 חנות הספרים הגדולה ליברריה קטלוניה פרסמה את המהדורה הראשונה בכרך אחד. העורך האחראי על ההוצאה לאור היה אנטוניו לופז ליאוזאס.
ב־4 בפברואר של 1939, בסוף מלחמת האזרחים הספרדית ובאווירה של דיכוי של השפה הקטלאנית, הלוחות המקוריים של המילון וטיוטות העורכים הושמדו על ידי הצבא של פשיסטי גנרל פרנקו.
המהדורה השנייה יצאה לאור רק בשנת 1954 (לאחר מותו של פברה), והייתה מצונזרת. עד שנת 1994 יצאו לאור עוד 32 מהדורות.
תיאור

פברה יישם בעריכת המילון שיטה מדעית קפדנית שזיכתה אותו בהכרה של בני דורו. ברוח הזאת, הוא דחה מילים אזוריות בעלות תפוצה מוגבלת ומילים מיושנות שיצאו מהשימוש.
פברה כתב בהקדמה למהדורה הראשונה על מקורות לעבודה: "בעריכת המילון עמדו למולי מילונים רבים של קטלאנית ושל שפות אחרות (בעיקר זה של האקדמיה הספרדית, זה של האצפלד ודרמסטטר, וזה של ובסטר), ואוספים מילונאיים שפורסמו בעבר (מילון אגילו [Aguiló], עלון הדיאלקטולוגיה בקטלאנית, וכו') והפעילויות הנוכחיות של הלשכה המילונאית (בהן אלה של מנואל דה מונטוליו וקרלס ריבה, והמאמרים על בוטניקה מאת פיוס פונט אי קר ומאת מיקל דה גרגנטה אי פאברגה); נעשו שאילתות רבות למומחים, ובמקרים רבים בהם היו ספקות על המשמעות עצמה או על ההגדרה הטובה ביותר של מילה, זה הועבר למחלקה הפילולוגית: ננקטו כל אמצעי הזהירות כדי למנוע הגדרות לא מדויקות."
המילון הכללי, או פשוט "הפברה", כפי שרבים כינוהו, הצליח לאחד את הכתיב, לטהר את אוצר המילים, ולתקנן את הדקדוק ואף לטבוע תחדישים.
לקריאה נוספת

Germà Colon i Amadeu-J. Soberanas, Panorama de la lexicografia catalana: de les glosses medievals a Pompeu Fabra, Barcelona, Enciclopèdia Catalana, 1991 (2ª ed.).
Albert Rico i Joan Solà, Gramàtica i lexicografia catalanes, síntesi històrica. Universitat de València, València 1995.
הערות שוליים

↑  את Fabra 1931
↑  הודעה של ההוצאה לאור של המילון
1 2  של המוסד ללימודים קטלאניים.
הלני, קיסרית אתיופיה

הלני ,אלני או הלנה (נפטרה באפריל 1522) הייתה קיסרית אתיופיה ואשתו של הקיסר האתיופי זרע יעקב. להלני היה תפקיד מכריע בשלטון האתיופי, היא החזיקה בתפקיד עוצרת או יועצת למספר קיסרים בשלטון בעלה זרע יעקב, בנה החורג באדה מריאם הראשון, נכדה החורג מבאדה מריאם אסכנדר, נינה החורג מאסכנדר עמדה ציון השני ונכדה החורג הנוסף מבבאדה מריאם נהואד.
הלני הייתה בתו של מאחמד מלך ממלכת האדייה המוסלמית והתנצרה כאשר התחתנה עם הקיסר זרע יעקב. ההיסטוריון הפורטוגזי בלטסר טאלאז כותב שלא היו לה בנים אך פרנסישקו אלואראש כותב שהייתה אמו של הקיסר לבנה דנגל שברח מהכלא באמבה גישן.
כאשר אמו של הקיסר באדה מריאם הראשון, ציון ציפורה, נרצחה על ידי זרע יעקב בעצמו בגלל מרד שהובילה יחד עם יהודי אתיופיה, הוא  הביא את התואר של קיסרית האם לאמו החורגת הלני. הלני הוכיחה שהיא חברה יעילה בבית המלוכה ולמעשה הייתה שותפה לשלטון.
כאשר אסכנדר ירש את אביו באדה מריאם בגיל צעיר, הלני הוצאה מהתמונה בכך שנוצרה מועצה מאמו של אסכנדר הקיסרית רומנה, טאספה גיורגיס (ראש המנזר באגם חאיק), והביטווודאד (רוזן) עמדה מיכאל. אך לאחר זמן, הקיסרית רומנה הוצאה מהמועצה וחייה במנזר ליד דברה ליבנוס היכן שהיא מתה מאוחר יותר. טאספה גיורגיס לא הוכיח את כוחו מול הרוזן, ועל פי ההיסטוריון טאדסה טמרת, עמדה מיכאל "שלט בממלכה כשליט יחיד". שלטונו של הרוזן עמדה מיכאל הגיעה לסופו בשנת 1486 כאשר החלה הפיכה כנגדו בראשותה של הלני. לאחר מכן הקיסרית הלני שיחקה מרכיב חשוב בשלטון.
פרנסיסשקו אלואראש כותב בשם האבונה מרקוס שכאשר הקיסר נהואד, אחיו ומחליפו של אסכנדר, מת, הלני היא זו שהכתירה למעשה את בנו לבנה דנגל כקיסר הבא, הכתרתו של לבנה דנגל היה שיא כוחה של הלני. מכיוון שלבנה דנגל היה עדיין קטין הלני הפכה לעוצר הראשי יחד עם אמו נהואד מוגסה, ולשליטה של גוג'אם. הלני היא הראשונה אשר חזתה את הגידול של ההשפעה של האימפריה העות'מאנית באזור, כאשר שלחה עם השגריר מטאוס הארמני (שנשלח בעצת פרו דה קוויליאן כשגריר אתיופיה לפורטוגל ולאפיפיור ברומא) בקשה לעזרה בלחימה כנגד המוסלמים מיפאט ואדאל
תאריך מותה של הלני נתון בוויכוח, ההיסטוריון פאול בי. האנז מציין שמתה בגיל מאוד מתקדם בשנת 1520 אך ההיסטוריונים באקינאם והאנטינגפורד טוענים שמתה באפריל 1522
בזמן פטירתה היה נוכח באתיופיה הפורטוגזי פרנסישקו אלואראש שכתב שתושבי אתיופיה היו מלאי צער:
היו נהי והמולה גדולים מאוד בחצר המלוכה על מותה של הלני. אמרו שמאז מותה כולם מתו, גדולים כקטנים, וכשחיה, כולם חיו והיו שמורים ומוגנים; והיא הייתה האבא והאמא של כולם.
לקריאה נוספת

כ.פ. בקינגהאם ג.וו.בי. האנטינגפורד, הכומר יוחנן של איי הודו המערבית, 1961. (Alvarez, Francisco (1961). The Prester John of the Indies, Beckingham C.F., Huntingford G.W.B., Cambridge: Hakluyt Society.)
הערות שוליים

↑  Beckingham and Huntingford, translators, The Prester John of the Indies by Francisco Alvarez (Cambridge: Hakluyt Society, 1961), p. 14 n.3
↑  Francisco Alvarez, Prester John, p. 245
↑  Paul B. Henze, Layers of Time, A History of Ethiopia (New York: Palgrave, 2000), p. 75
↑  Taddesse Tamrat, Church and State in Ethiopia (Oxford: Clarendon Press, 1972), p. 286.
↑  Alvarez, Prester John, p. 243
↑  Alvarez, Prester John, p. 283
↑  Henze, Layers, p. 86 n.8
↑  Alvarez, Prester John, p. 425
המרד על השארק

| --- | --- |

עטיפת הספר
 מידע כללי
 מאת:  פטריק רובינסון 
 שפת המקור:  אנגלית 
 סוגה:  מתח וריגול
 הוצאה
 הוצאה:  Harper Collins
 תאריך הוצאה:  2001
 הוצאה בעברית
 הוצאה:  אריה ניר
 תאריך:  2002
 תרגום:  יהודה עופר
 מספר עמודים:  352 (כריכה רכה)
 
המרד על השארק (באנגלית: The Shark Mutiny) הוא ספר מתח צבאי מאת הסופר הבריטי פטריק רובינסון.
עלילה

עלילת הספר נפתחת כאשר מכליות נפט התפוצצו במפרץ הפרסי. קצין הערכה זוטר בסוכנות לביטחון לאומי חשד כי הדבר אינו מקרי וכי הסינים מיקשו את המפרץ במוקשים ימיים. היועץ לביטחון לאומי אדמירל בדימוס ארנולד מורגן, מפקד צוללת בעברו, המליץ בשל כך לנשיא ארצות הברית על שליחת יחידת הקומנדו הימי אריות הים" (Navy SEALs) לשני מבצעים חשאיים שמטרתם הסגת סין מהמרחב. צוות קומנדו אחד נשלח להוציא מכלל פעולה את בית הזיקוק החדש שסין מפעילה באירא, ואילו צוות אחר נשלח לחבלה בבסיס המבצעים הימי החדש של הצי הסיני בבורמה. משימת הובלת הצוותים מוטלת על אוניית צי ארצות הברית "שארק", צוללת גרעינית ישנה במשימתה האחרונה, בפיקוד סא"ל דונלד ריד.
משימת הפשיטה באיראן הוטלה על צוות קומנדו ימי בפיקוד רס"ן ריי שפר, אך הכוח הסתבך ומפקד הצוללת, סא"ל ריד סירב לבוא לעזרתם. בשלב השני יצאה לפועל הפשיטה של צוות קומנדו ימי על הבסיס הסיני בבורמה בפיקוד סא"ל ריק האנטר, קצין מיומן ומעוטר. כאשר גם כוח זה נחשף ונאלץ להימלט תחת אש סירב סא"ל ריד שוב לסכן את הצוללת ולחלצם. אז נאלץ סגנו של ריד, רס"ן דן הדלי, חברו הטוב של סא"ל האנטר שלמד איתו באקדמיית הצי באנאפוליס, למרוד על מנת לחלץ את הלוחמים.
הערות שוליים

↑  גל פרל פינקל, ‏אפקט מרבי, אשמה מזערית, באתר דבר העובדים בארץ ישראל, 8 בספטמבר 2017.
↑  פטריק רובינסון, "המרד על השארק", הוצאת אריה ניר, 2002, עמוד 114.
↑  פטריק רובינסון, "המרד על השארק", הוצאת אריה ניר, 2002, עמוד 247.
↑  פטריק רובינסון, "המרד על השארק", הוצאת אריה ניר, 2002, עמוד 132, "ראש הצוות האגדתי שפעל תחת מעטה כבד של סודיות בהתקפה הרצחנית על ספינות מלחמה רוסיות בתעלות הצפונית של ג'ו סטלין המנוח, ושהיה מפקד ההתקפה על הכלא הסיני שנה לפני־כן".
המשחקים הפאראלימפיים אלברוויל (1992)

| --- | --- |

 עיר מארחת:  אלברוויל, צרפת
 מדינות משתתפות:  24
 ספורטאים משתתפים:  365
 טקס הפתיחה:  25 במרץ
 טקס הנעילה:  1 באפריל
 → אינסברוק 1988 לילהאמר 1994 ← 
משחקי החורף הפאראלימפיים 1992 הם המשחקים הפאראלימפיים שנערכו בפעם החמישית במתכונת של אולימפיאדת חורף. הטורניר התקיים בין התאריכים 25 במרץ ל-1 באפריל 1992 בעיר אלברוויל שבצרפת.
במשחקים הפאראלימפיים השתתפו 365 ספורטאים (288 גברים ו-77 נשים) מ-24 מדינות, שהתחרו ביניהם בשלושה מקצועות: סקי אלפיני, ביאתלון וסקי למרחקים. המשלחת האמריקאית זכתה בכמות המדליות הרבה ביותר במשחקים עם 45 מדליות, מהן 19 מדליות זהב, 16 מדליות כסף ו-9 מדליות ארד פאראלימפיות.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | ארצות הברית ארצות הברית | 19 | 16 | 9 | 45 |
| 2 | גרמניה גרמניה | 12 | 17 | 9 | 38 |
| 3 | חבר המדינות חבר המדינות | 10 | 8 | 3 | 21 |
| 4 | אוסטריה אוסטריה | 8 | 3 | 9 | 20 |
| 5 | פינלנד פינלנד | 7 | 3 | 4 | 14 |
| 6 | צרפת צרפת (מארחת) | 6 | 4 | 9 | 19 |
| 7 | נורווגיה נורווגיה | 5 | 5 | 4 | 14 |
| 8 | שווייץ שווייץ | 3 | 8 | 4 | 15 |
| 9 | קנדה קנדה | 2 | 4 | 6 | 12 |
| 10 | פולין פולין | 2 | 0 | 3 | 5 |
| 11 | ניו זילנד ניו זילנד | 2 | 0 | 0 | 2 |
| 12 | אוסטרליה אוסטרליה | 1 | 1 | 2 | 4 |
| 13 | שוודיה שוודיה | 1 | 1 | 2 | 4 |
| 14 | צ'כוסלובקיה צ'כוסלובקיה | 0 | 4 | 2 | 6 |
| 15 | בריטניה בריטניה | 0 | 1 | 4 | 5 |
| 16 | איטליה איטליה | 0 | 1 | 3 | 4 |
| 17 | ספרד ספרד | 0 | 1 | 3 | 4 |
| 18 | דנמרק דנמרק | 0 | 1 | 0 | 1 |
| 19 | יפן יפן | 0 | 0 | 2 | 2 |
ראו גם

אולימפיאדת אלברוויל (1992)
ה'שצ"ז

ה'שצ"ז (5,397) ובקיצור שצ"ז – היא שנה עברית  אשר החלה ביום א' בתשרי, אור ל-30 בספטמבר 1636, והסתיימה ביום כ"ט באלול, 18 בספטמבר 1637.
המולד של תשרי חל ביום שלישי, שעה אחת ו-704 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנת שמיטה, ושנת 1 במחזור העיבור ה-285. תקופת ניסן שבשנה זו היא תחילת שנת 21 (סימנה כאלאא) במחזור השמש ה-193.
שנה זו היא שנת 1,568 לחורבן הבית, ושנת 1,948 לשטרות.
נולדו

רבי אברהם אבלי הלוי גומבינר, פוסק הלכה מגדולי האחרונים, מחבר פירוש "מגן אברהם" לשולחן ערוך אורח חיים. (נפטר בג' בתשרי ה'תמ"ג)
נפטרו

ט' בניסן – רבי יוסף יוזפא האן נוירלינגן, רב בפרנקפורט דמיין, ומחבר "יוסף אומץ", ספר הלכה ומנהג, בפרט מנהגי יהדות פרנקפורט.
רבי יהודה קובו, בן למשפחת קובו, רב בסלוניקי ושתדלן בחצר הסולטאן העות'מאני. הוצא להורג בידי הסולטאן מוראט הרביעי.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
המשחקים הפאראלימפיים אינסברוק (1984)

| --- | --- |

 עיר מארחת:  אוסטריהאינסברוק, אוסטריה
 מדינות משתתפות:  22
 ספורטאים משתתפים:  419
 טקס הפתיחה:  14 בינואר
 טקס הנעילה:  20 בינואר
 → גיילו 1980 אינסברוק 1988 ← 
משחקי החורף הפאראלימפיים 1984, הם המשחקים הפאראלימפיים שנערכו בפעם השלישית במתכונת אולימפיאדת החורף. האירוע התקיים באינסברוק שבאוסטריה בין 14 בינואר ל-20 בינואר 1984.
במשחקים האולימפיים השתתפו 419 ספורטאים (325 גברים ו-94 נשים) שהתחרו ביניהם בשלושה מקצועות. סקי האלפיני, סקי למרחקים והחלקה מהירה. המארחת, אוסטריה, הייתה למדינה שקטפה את כמות המדליות הרבה ביותר עם 70 מדליות, בהן 34 מדליות זהב, 19 כסף ו-17 מדליות ארד. הספורטאי המצליח ביותר בתחרויות היה המחליק הגרמני ריינהילד מולר שזכה בשלוש מדליות זהב ומדליית כסף אחת.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | אוסטריה אוסטריה (מארחת) | 34 | 19 | 17 | 70 |
| 2 | פינלנד פינלנד | 19 | 9 | 6 | 34 |
| 3 | נורווגיה נורווגיה | 15 | 13 | 13 | 41 |
| 4 | מערב גרמניה מערב גרמניה | 10 | 14 | 10 | 34 |
| 5 | ארצות הברית ארצות הברית | 7 | 14 | 14 | 35 |
| 6 | שוודיה שוודיה | 7 | 2 | 5 | 14 |
| 7 | שווייץ שווייץ | 5 | 16 | 16 | 37 |
| 8 | צרפת צרפת | 4 | 2 | 0 | 6 |
| 9 | פולין פולין | 3 | 2 | 8 | 13 |
| 10 | קנדה קנדה | 2 | 8 | 4 | 14 |
| 11 | ניו זילנד ניו זילנד | 1 | 3 | 1 | 5 |
| 12 | בריטניה בריטניה | 0 | 4 | 6 | 10 |
| 13 | איטליה איטליה | 0 | 0 | 1 | 1 |
| - | יוגוסלביה יוגוסלביה | 0 | 0 | 1 | 1 |
הערות שוליים

↑  Innsbruck 1984 באתר הוועד הפאראלימפי הבינלאומי
| המשחקים הפאראלימפיים |
| --- | --- | --- |
| משחקי הקיץ | רומא (1960) • טוקיו (1964) • תל אביב (1968) • היידלברג (1972) • טורונטו (1976) • ארנהם (1980) • ניו יורק וסטוק מנדוויל (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | אורנסקולדויק (1976) • גיילו (1980) • אינסברוק (1984) • אינסברוק (1988) • אלברוויל (1992) • לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |  |
היחסים הצבאיים בין ארצות הברית לישראל

גנרלים ישראלים בראשות הרמטכ"ל אביב כוכבי (משמאל) ואמריקנים בראשות יושב ראש המטות המשולבים מארק מילי (מימין) במפגש בתל אביב, 2019
מערכת הטילים האנטי בליסטית חץ שפותחה בישראל בשיתוף פעולה עם ארצות הברית
מטוסי F-35 ישראליים (מאחור) ואמריקאים (מלפנים) בתרגיל המשותף "ברק מתמיד 3", אוקטובר 2020
לוחם מיחידה מובחרת בצה"ל ולוחם מיחידת הסיור של חיל הנחתים האמריקני משתלשלים ממסוק בואינג ורטול CH-46 אביר הים במהלך אימון משותף, 2005
חיילים ישראלים ואמריקאים בטקס משותף בסיום התרגיל המשותף ג'וניפר קוברה להגנה מפני טילים ב-2016
מפקד פיקוד אירופה של ארצות הברית הגנרל טוד וולטרס (במרכז) ביחד עם מפקד חיל האוויר הישראלי אלוף עמיקם נורקין (משמאל) בטקס חשיפה של אנדרטה של פרויקט חץ הדורות המנציחה את מבצע ניקל גראס בנתב"ג, 2019
היחסים הצבאיים בין ארצות הברית לישראל היו קרובים באופן עקבי לכל אורך שנות קיומה של מדינת ישראל, והם משקפים את האינטרסים הביטחוניים המשותפים של שתי המדינות במזרח התיכון הבלתי יציב וכמו גם את השפעת הלובי הפרו-ישראלי החזק בארצות הברית. משנת 1976 ואילך ישראל היא המדינה שמקבלת מארצות הברית את הסיוע הכלכלי והצבאי הגדול ביותר מדי שנה. ישראל, אשר רוכשת ומשתמשת כיום בעיקר בציוד צבאי אמריקני, מעורבת גם בפיתוח של טכנולוגיה צבאית בשיתוף עם ארצות הברית, וכמו כן לוקחת חלק באופן תדיר בתרגילים צבאיים בשיתוף עם ארצות הברית, וכמו גם בעלות ברית אחרות. היחסים הצבאיים בין ארצות הברית לישראל העמיקו בהדרגה עם הזמן, אם כי, כפי שהגדיר זאת ההיסטוריון אלן דאוטי, זה היה "לא תהליך ליניארי פשוט של שיתוף פעולה הולך וגדל, אלא סדרה של מצבי מיקוח מגמתיים עם מרכיבים אסטרטגיים ופוליטיים שונים בכל אחד מהם."
מזכיר ההגנה לשעבר של ממשל אובמה, רוברט גייטס, סיווג את היחסים הצבאיים בין ארצות הברית לישראל באופן הבא: "אני לא זוכר תקופה במהלך חיי הציבוריים בה היו בין שתי המדינות יחסי הדוקים יותר בתחום הביטחון. ארצות הברית וישראל משתפות פעולה מקרוב. בתחומים כמו טכנולוגיית הגנה מפני טילים, תוכנית Joint Strike Fighter, ובתרגילי אימון כמו Juniper Stallion... היחסים הדו-צדדיים שלנו והדיאלוג הזה הם כה קריטיים מכיוון שישראל חיה במוקד של כמה מהאתגרים הביטחוניים הגדולים ביותר העומדים בפני העולם החופשי - הקצנה אלימה, התפשטות הטכנולוגיות הגרעינית, והדילמות שמציבות מדינות יריבות כושלות. ואני חושב שחשוב, במיוחד בתקופה של שינוי כה דרמטי באזור, להדגיש שוב את מחויבותה הבלתי מעורערת של אמריקה לביטחון ישראל."
פעילות צבאית משותפת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פעילות צבאית משותפת > הצבת כוחות אמריקאיים בישראל

בתקופת מלחמת המפרץ הציבה ארצות הברית בישראל סוללות פטריוט, שהיא מערכת טילי קרקע-אוויר שתוכננה נגד מטוסים והוסבה ליירוט טילים. סוללות אלו לא הצליחו למנוע פגיעת טילי סקאד עיראקיים בישראל, בין היתר עקב התפרקות חלק ניכר מהטילים (שהורכבו בעיראק מחלקי טילים אחרים) במהלך מעופם. במקרים רבים, הפטריוט פגע בסקאד, אך לא הצליח לפוצץ אותו. בנוסף לכך, כישלון הירוט בעזרת טילי הפטריוט התבטא בחלק מהמקרים גם בנפילתם באזורים עירוניים, ולנזק נוסף.
מתקן המכ"ם בדימונה הוא מכ"ם מסוג AN/TPY-2 המהווה חלק ממיזם צבאי אמריקאי לגילוי ויירוט כלי טיס וטילים בליסטיים בטווח של 2,000 ק"מ. המתקן ממוקם על שני מגדלים נפרדים בגובה 400 מטרים (1,300 רגל) כל אחד בסמוך לדימונה. המתקן נמצא בבעלות אמריקאית ומופעל על ידי הכוחות המזוינים של ארצות הברית. ישראל רשאית על פי ההסכם לקבל חלק מהמודיעין המשני שמופק ממנו.
רכישות צבאיות > ציוד צבאי ישראלי בשימוש אמריקני

ישנם מעט נתונים סטטיסטיים זמינים אודות מכירות נשק ישראליות לארצות הברית. כלי הנשק הבאים, אשר פותחו בישראל, משמשים כיום את הצבא האמריקני:
ADM-141 TALD – מכשיר המשמש להגנה על מטוסי קרב מפני ירי.
טילי פופאי – טיל אוויר-קרקע שפותח על ידי חברת רפאל מערכות לחימה מתקדמות.
סולתם M120 – מרגמה כבדה בקליבר 120 מ"מ תוצרת חברת סולתם מערכות.
מטול B-300 שיפון – תותח ללא רתע נגד טנקים או מפצח בונקרים שפותח על ידי תעש מערכות.
קשת – מרגמה 120 מ"מ מתנייעת המבוססת על מרגמת קרדום של חברת סולתם מערכות.
גבריאל – טיל נגד ספינות.
סיימון – רימונים המיועד לפריצת דלתות.
לייטנינג – פוד המשמש לניווט מטוסי קרב, לאיתור מטרות והכוונת חימוש מונחה, פרי פיתוח של חברת רפאל - מערכות לחימה מתקדמות.
MaxxPro – רכב לחימה משוריין.
קטלנית – עמדת כלי ירייה המותקנת על כלי רכב צבאיים או רכב קרבי משוריין ונשלטת מבפנים. הקטלנית פותחה ומיוצרת על ידי חברת רפא"ל.
כפיר – מטוס קרב רב-משימתי אשר שימש בעבר את הצי האמריקני למטרות אימונים.
תצוגת הקסדה העילית DASH III – תצוגת הקסדה העילית המודרנית הראשונה עליה התבססה מערכת ה-JHMCS.
עוזי – תת-מקלע קומפקטי פופולרי מתוצרת התעשייה הצבאית הישראלית אשר שימש בעבר בעיקר את השירות החשאי של ארצות הברית.
כיפת ברזל – מערכת הגנה אווירית אקטיבית ניידת ליירוט רקטות קצרות-טווח, פצצות מרגמה וכלי טיס בלתי מאוישים.
טיל הפופאי
תת-המקלע עוזי
מטוס הכפיר בשירות הצי האמריקני
עמדת קטלנית
כיפת ברזל
ראו גם

Austere Challenge 12 - תרגיל הגנה אמריקאי-ישראלי גדול שנערך בסוף אוקטובר 2012
מבצע ניקל גראס - מבצע אמריקאי לסיוע באספקת נשק ותחמושת לישראל במלחמת יום הכיפורים שבוצע ברכבת אווירית
יחסי ארצות הברית–ישראל
הערות שוליים

↑  Gregory S. Mahler, Israel After Begin, p. 45. SUNY Press, 1990. ISBN 0-7914-0367-X
1 2  United States: External Affairs", in Jane's Sentinel: North America 2007. Jane's Information Group, 2007.
1 2 3  "Israel: External Affairs", in Jane's Sentinel: Eastern Mediterranean 2007. Jane's Information Group, 2007.
↑  Prof. Alan Dowty, foreword in Abraham Ben-Zvi, Lyndon B. Johnson and the Politics of Arms Sales to Israel: in the shadow of the hawk, p. vii. Routledge, 2004. ISBN 0-7146-5580-5
↑  "Archived copy". אורכב מ-המקור ב-2013-04-14. נבדק ב-2013-05-09. {{cite web}}:  (עזרה)
↑  Kampeas, Ron. "Dennis Ross on U.S.-Israel—was he referring to ‘wartime joint task force’?" (אורכב 08.04.2011 בארכיון Wayback Machine) JTA, 4 April 2011.
↑  "Israeli Air Force", globalsecurity.org. Retrieved 2007-05-13.
↑  ניר דבורי, ‏הישג למערכת הביטחון הישראלית: מהיום - מערכת כיפת ברזל גם בצבא ארצות הברית, באתר ‏מאקו‏, 30 בספטמבר 2020
המשחקים הפאראלימפיים גיילו (1980)

| --- | --- |

 עיר מארחת:  נורווגיה גיילו, נורווגיה
 מדינות משתתפות:  18
 ספורטאים משתתפים:  299
 טקס הפתיחה:  1 בפברואר
 טקס הנעילה:  7 בפברואר
 → אורנסקולדויק 1976 אינסברוק 1984 ← 
משחקי החורף הפאראלימפיים 1980, הם המשחקים הפאראלימפיים שנערכו בפעם השנייה במתכונת אולימפיאדת החורף. האירוע התקיים בגיילו שבנורווגיה בין 1 בפברואר ל-7 בפברואר 1980.
במשחקים הפאראלימפיים השתתפו 299 ספורטאים (229 גברים ו-70 נשים) שהתחרו בשלושה ענפים. בנוסף לסקי האלפיני ותחרויות הסקי למרחקים הוחלט להוסיף קטגוריות תחרות במקצה ההחלקה המהירה. המארחת, נורווגיה, שלחה משלחת של 37 ספורטאים (27 גברים ו-10 נשים) שזכו עבור מולדתם ב-54 מדליות, בהן 23 מדליות זהב, 21 כסף ו-10 מדליות ארד.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | נורווגיה נורווגיה (מארחת) | 23 | 21 | 10 | 54 |
| 2 | פינלנד פינלנד | 15 | 7 | 12 | 34 |
| 3 | אוסטריה אוסטריה | 6 | 10 | 6 | 22 |
| 4 | שוודיה שוודיה | 5 | 3 | 8 | 16 |
| 5 | שווייץ שווייץ | 4 | 2 | 3 | 9 |
| 6 | ארצות הברית ארצות הברית | 4 | 1 | 1 | 6 |
| 7 | מערב גרמניה מערב גרמניה | 3 | 5 | 9 | 17 |
| 8 | קנדה קנדה | 2 | 3 | 1 | 6 |
| 9 | צרפת צרפת | 1 | 1 | 1 | 3 |
| 10 | צ'כוסלובקיה צ'כוסלובקיה | 0 | 1 | 0 | 1 |
הערות שוליים

↑  Participation Numbers Geilo 1980 Paralympic Winter Games International Paralympic Committee
| המשחקים הפאראלימפיים |
| --- | --- | --- |
| משחקי הקיץ | רומא (1960) • טוקיו (1964) • תל אביב (1968) • היידלברג (1972) • טורונטו (1976) • ארנהם (1980) • ניו יורק וסטוק מנדוויל (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | אורנסקולדויק (1976) • גיילו (1980) • אינסברוק (1984) • אינסברוק (1988) • אלברוויל (1992) • לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |  |
ה'ת"א

ה'ת"א (5,401) ובקיצור ת"א – היא שנה עברית  אשר החלה ביום א' בתשרי, אור ל-17 בספטמבר 1640, והסתיימה ביום כ"ט באלול, 4 בספטמבר 1641.
המולד של תשרי חל ביום ראשון, שעה אחת ו-681 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה רביעית לשמיטה, ושנת 5 במחזור העיבור ה-285. תקופת ניסן שבשנה זו היא תחילת שנת 25 (סימנה כהלוא) במחזור השמש ה-193.
שנה זו היא שנת 1,572 לחורבן הבית, ושנת 1,952 לשטרות.
אירועים

רבי שבתי שפטל הלוי הורוביץ מתמנה לאב"ד פוזנא (במקום רבי משה ר' מנדלש שנפטר).
נולדו

רבי שבתי משורר בס, ביבליוגרף ומו"ל, ומחבר "שפתי חכמים" כל פירוש רש"י לתורה. (נפטר בכ"ב בתמוז ה'תע"ח)
נפטרו

כ"א באדר – מהר"ם שיף, אב"ד וראש ישיבה בפולדא. חידושיו לתלמוד התפרסמו ונדפסו בש"ס וילנא.
רבי משה ר' מנדלש, אב"ד ומרא דאתרא בפראג (לאחר רבי שלמה אפרים מלונטשיץ) ובפוזנא.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'שצ"ח

ה'שצ"ח (5,398) ובקיצור שצ"ח – היא שנה עברית  אשר החלה ביום א' בתשרי, אור ל-19 בספטמבר 1637, והסתיימה ביום כ"ט באלול, 8 בספטמבר 1638.
המולד של תשרי חל ביום השבת, 10 שעות ו-500 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה ראשונה לשמיטה, ושנת 2 במחזור העיבור ה-285. תקופת ניסן שבשנה זו היא תחילת שנת 22 (סימנה כבלבז) במחזור השמש ה-193.
שנה זו היא שנת 1,569 לחורבן הבית, ושנת 1,949 לשטרות.
אירועים

י"ז בסיוון – החלה בניית בית הכנסת "אייזיק שול" בקז'ימייז' שבקרקוב, לאחר שאייזיק יעקלס קיבל אישור מולדיסלאב הרביעי, מלך פולין.